MVP แจง! ไม่มีพัฒนาการสำคัญ ดันราคาหุ้นพุ่งแรง
MVP แจง! ไม่มีพัฒนาการสำคัญ ดันราคาหุ้นพุ่งแรง
5 ก.ค. 2564

บริษัท เอ็ม วิชั่น จำกัด (มหาชน)  หรือ MVP เปิดเผยว่า ตามที่ตลาดหลักทรัพย์ฯได้มีการสอบถามถึงพัฒนาการใดๆ ที่อาจส่งผลต่อราคาหลักทรัพย์ เนื่องจากพบว่าสภาพการซื้อขายหลักทรัพย์เปลี่ยนแปลงไปอย่างมากจากวันก่อนหน้าเพื่อให้ผู้ถือหุ้นและหรือผู้ลงทุนได้มีข้อมูลในการประกอบการตัดสินใจลงทุนอย่างครบถ้วนบริษัทขอชี้แจงดังนี้
โดยบริษัทไม่มีพัฒนาการใดๆ หรือสารสนเทศที่มีนัยสำคัญที่บริษัทอยู่ระหว่างพิจารณาและอาจเปิดเผยต่อตลาดหลักทรัพย์ฯในระยะเวลาอันใกล้ เช่น การเพิ่มทุน การร่วมทุน การได้มาหรือจำหน่ายไปซึ่งทรัพย์สิน และบริษัทไม่มีข้อพิพาทที่สำคัญ ซึ่งอาจส่งผลกระทบต่อสภาพการซื้อขายที่เปลี่ยนแปลงไป และไม่ทราบถึงสาเหตุอื่นใดที่อาจส่งผลกระทบต่อการซื้อขาย
อย่างไรก็ตามตลาดหลักทรัพย์แห่งประเทศไทย(ตลท.) ประกาศหลักทรัพย์ให้ขยายช่วงดำเนินการ ระดับ 2 : ห้ามคำนวณวงเงินซื้อขาย  และ Cash Balance บริษัท เอ็ม วิชั่น จำกัด (มหาชน) หรือ MVP ตั้งแต่วันที่ 14 มิ.ย. 2564-23 ก.ค. 2564